ДРАГАН МИЦИЋ

А

кадемик проф. др Драган Мицић рођен је 13. јануара 1950. године у Београду, гдје живи и ра­ди. Гимназију је завршио у Кра­гу­јев­цу. На Ме­ди­цин­ском факултету у Београду дипломирао је 1974, маги­стри­рао 1977, спе­ци­ја­лизирао интерну меди­цину идок­то­рирао 1981. го­дине. На истом факул­тету редовни је професор (изабран у то звање 1996) за пред­­мет Интер­на медицина, продекан за спе­ција­ли­стичку наставу и шеф Катедре за постди­плом­ску наставу из ендо­кри­нологије. Обављао је дуж­ност ди­рек­тора Клинике за ен­до­кри­нологију, дија­бетес и бо­лести метаболизма у Кли­ничком центру Србије.

Завршио је први постдипломски EFES курс из ендокринологије у Шпа­нији (1994). У звање SCOPE (Specialist Certification of Obesity Professional Education) Founder изабран је 2004. године у International Association for the Study of Obesity, London. Усавршавао се на клиникама у Улму, Лондону, Бостону, Ко­пен­хагену и Ослу. Изабран је, 7. новембра 2007. године, за госту­ју­ћег професора на Медицинском универзитету у Клужу (Румунија).

За до­писног члана Српске академије наука и уметности изабран је 30. октобра 2003, а за редовног члана 5. новембра 2009. го­ди­не. Био је замјеник сек­ретара Одељења медицинских наука САНУ, а од децембра 2015. на фун­кцији је секретара овог одјељења. Обављао је функцију потпредсједника Ме­ђу­одељењског од­бо­ра за хуману ре­про­дукцију, члан је Одбора за кардио­ва­скуларну па­то­ло­ги­ју и Одбора за сом­нологију, и предсједник Одбора за ендо­кринологију и фак­то­ре спо­ља­шње средине.

Био је потпредсједник, а потом је преузео дужност пред­сједника Европске асоцијације за изу­чавање гојазности (EASO) са сје­ди­штем у Лондону. Годи­не 2005. изабран је за члана Кра­љевског медицинског одбора. Члан је Коми­тета експерата за евалуацију на­учноистраживачких про­јеката од 2011. при Министарству науке и ино­ва­ци­је у Шпанији (CAIBER). Члан је Српског лекарског друштва, European Association for the Stu­dy of Diabetes, International Diabetes Federation, American ­Euro­pean Association for the Study of Obesity, European Society of Endo­cri­no­lo­gy, International Association for the Study of Obesity, Obesity Ma­na­ge­ment Task Force in European Association for the Study of Obesity.

Члан је Медицинске академије Српског лекарског друштва и Њујоршке академије наука. За иностраног члана Академије наука и умјетности Репу­блике Српске изабран је 23. маја 2013. године.

Добитник је награде за научни рад из дијабетологије „Вук Врховац”, Загреб (1981), а Српско лекарско друштво додијелило му је: захвалницу (1982), диплому (1987), плакету (1989), повељу (1995) и награду за научно­истра­живачки рад (1999).

До сада је објавио више од 130 радова у међународним часописима и мо­но­­гра­фи­ја­ма, готово исто толико у домаћим часописима, око 90 поглавља у домаћим мо­но­гра­фи­ја­ма, око 450 сажетака на међународним састанцима, пре­­ко 200 сажетака на домаћим сас­танцима и око 40 поглавља у домаћим збор­­ницима. Руководио је или био члан тима у више научноистраживачких про­јеката. Био је главни и одговорни уредник и члан редакцијских одбора ви­ше на­учних часописа.